a/, 2 C. PLINII HIST. NAT. LIB. XXIII. 



inutile est stomacho , nervis , vesicae. Rsina condita , 

 frigidis stomachis utilia existimantur. Non expedire vo- 

 mitionibus, sicut neque mustum , neque sapa, neque 

 passum. Novitium resinatum nulli conducit. Capitis do- 

 lorem et vertigines facit : ab hoc dicta crapula est. 

 Tussientibus et in rheumatismo nominata prosunt. Item 

 cliacis et dysentericis , mulierum mensibus. 



In hoc gnre rubrum nigrumve magis constringit , 

 magisque calfacit. Innocentius pice sola conditum. Sed 

 et picem meminisse debemus non aliud esse, quam com- 

 bustae resinae fluxum. Hoc genus vini excalfacit, conco- 

 quit, purgat: pectori, ventri utile: item vulvarum dolori, 

 si sine febre sint , veteri rheumatismo , exulcerationi , 

 ruptis , convulsis , vomicis , nervorum infrmitati , infla- 

 tionibus, tussi, anhelationibus , luxatis, in succida lana 

 impositiim. Ad omnia hc utiHus id, quod sponte na- 

 turae suae picem resipit, picatumque appellatur. Helve- 

 naco quoque tamen nimio caput tentari convenil. 



